Aud Marthinsen

Aud Helene Marthinsen (født 29. mai 1967) er en norsk samisk politiker, som representerer Fremskrittspartiet. Hun er valgt inn på Sametinget for perioden 2013-17, fra Gáisi valgkrets, og er medlem av plan- og finanskomiteen. Hun var også sametingsrepresentant for perioden 2009-13, der hun var medlem i nærings- og kulturkomiteen. Fra og med 8. januar 2014 møter hun som fast medlem i Troms fylkesting.

Hun har bakgrunn som renholder og regnskapsarbeider. I tillegg til Sametinget er hun bl.a. styremedlem og medlemsansvarlig for Kåfjord FrP, landstyremedlem i FrP og parlamentarisk leder for FrPs sametingsgruppe. 

Hun er gift og har fire barn.

Eksterne lenker 
 Sametinget.no - Marthinsen, Aud Helene
 Presentasjon hos NRK Sápmi

Norske sametingspolitikere fra FrP
Fødsler i 1967